# La Xarxa+

La Xarxa+ (laxarxames.cat) és la plataforma de streaming de més de 30 televisions i ràdios locals de Catalunya, impulsada per la Xarxa Audiovisual Local. El canal, que pot recuperar els continguts de fins a set dies enrere, ofereix retransmissions en directe i programaes de diferents àmbits estratègics om esports, castells i continguts culturals. La plataforma també ofereix pòdcasts temàtics elaborats per les ràdios locals.

## Orígens

La Xarxa+ va néixer el febrer del 2023 i substitueix a l'anterior experiència de plataforma d'streaming de la XAL: XALA! que va arribar a comptar amb més de 80.000 usuaris registrats.
Ara, les televisions i ràdios locals de Catalunya, amb la plataforma La Xarxa+, incorporen a la seva oferta de distribució de continguts (TDT, FM o web) el model de les plataformes OTT que permeten la distribució de continguts en streaming i sota demanda. En la seva estrena, la plantaforma comptava amb més de 12.000 hores de continguts originals de proximitat i 152 pódcasts.

## Temàtiques

Les temàtiques de La Xarxa+ són els esports (amb retransmissions de futbol, bàsquet, patinatge artístic, handbol, hoquei patins i rugbi), els castells (amb la retransmissió de les principals actuacions de la temporada, documentals i el Concurs de castells de Tarragona), les grans cites de la cultura popular a Catalunya i també dels béns immaterials declarats Patrimoni Cultural de la Humanitat per la Unesco com la Patum de Berga, l'Aquelarre de Cervera, la Festa de la Fil·loxera de Sant Sadurní d’Anoia o les principals rues de Carnaval i espectacles i esdeveniments com els Premis Enderrock, el Mercat de Música Viva de Vic, Fira de Tàrrega, Fira Mediterrània de Manresa o el Festival de Jazz de Terrassa. També disposa d’un catàleg de documentals, sèries, llargmetratges i talent shows. A més, un altre tret diferencial de la plataforma és l’aposta per l'àudio, ja que permet escoltar els pòdcasts produïts per les ràdios adherides a la XAL.

## Entitats

En la seva arrencada La Xarxa+ ha comptat amb la participació directa de prop de 30 televisions i emissores de ràdio locals adherides a la Xarxa Audiovisual Local. Son aquestes:

### Televisions

| Banyoles Televisió betevé Canal 10 Empordà Canal 21 Ebre Canal Blau Canal Taronja Anoia Canal Taronja Central | canal te Canal Terrassa Cugat Mèdia El 9 TV Empordà TV ETV Lleida TV | tvmataró Olot Televisió Penedès TV TAC 12 TV Costa Brava TV L'Hospitalet TV Sabadell · Vallès | Televisió de Badalona Televisió de Girona Televisió del Berguedà Televisió del Ripollès Vallès Visió VOTV |

## Referències

* ↑ «La Xarxa+, la radio de proximidad con cada vez más alcance». La Vanguardia. [Consulta: 6 juny 2023].
* ↑ «Nace La Xarxa+, la plataforma de contenidos de proximidad gratuita». El Periódico de Catalunya. [Consulta: 17 març 2023].
* ↑ «La Xarxa Audiovisual Local estrena la primera OTT gratuita en catalán de contenidos de proximidad». 20minutos.com. [Consulta: 6 juny 2023].
* ↑ «En directo, el mejor patinaje sobre ruedas en La Xarxa+». Mundo Deportivo, 24-03-2023. [Consulta: 6 juny 2023].
* ↑ «TAC12 y La Xarxa Audiovisual Local retransmitirán en directo el XXVIIIº Concurs de Castells». Diari Mésdigital, 24-03-2023. [Consulta: 6 juny 2023].
* ↑ «Los contenidos km 0 en catalán llegan al streaming con La Xarxa+». La Vanguardia, 24-03-2023. [Consulta: 6 juny 2023].
* ↑ «Neix La Xarxa+, la nova plataforma audiovisual en català, de proximitat i gratuïta». ElNacional.cat, 24-03-2023. [Consulta: 6 juny 2023].

## Enllaços externs

* pàgina oficial de LaXarxa+.